CELEX: 32014D0476
Language: ro
Date: 2014-07-17 00:00:00
Title: 2014/476/UE: Decizia de punere în aplicare a Comisiei din 17 iulie 2014 de autorizare a unor metode de clasificare a carcaselor de porc în Suedia și de abrogare a Deciziei 97/370/CE [notificată cu numărul C(2014) 4946]

19.7.2014   
            
            
               RO
            
            
               Jurnalul Oficial al Uniunii Europene
            
            
               L 214/29
            
         DECIZIA DE PUNERE ÎN APLICARE A COMISIEI
   din 17 iulie 2014
   de autorizare a unor metode de clasificare a carcaselor de porc în Suedia și de abrogare a Deciziei 97/370/CE
   
      
         [notificată cu numărul C(2014) 4946]
      
   
   (Numai textul în limba suedeză este autentic)
   
      (2014/476/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 litera (p),
   întrucât:
   
               (1)
            
            
               Secțiunea B.IV punctul 1 din anexa IV la Regulamentul (UE) nr. 1308/2013 prevede că, pentru clasificarea carcaselor de porc, conținutul de carne slabă trebuie evaluat prin metode de clasificare autorizate de Comisie, putând fi autorizate doar metodele de evaluare confirmate statistic, bazate pe măsurători fizice ale uneia sau mai multor părți anatomice ale carcasei de porc. Autorizarea metodelor de clasificare ar trebui să fie condiționată de respectarea unei toleranțe maxime de eroare statistică în evaluare. Această toleranță este definită la articolul 23 alineatul (3) din Regulamentul (CE) nr. 1249/2008 al Comisiei (2).
            
         
               (2)
            
            
               Prin Decizia 97/370/CE a Comisiei (3), s-a autorizat utilizarea a trei metode de clasificare a carcaselor de porc în Suedia.
            
         
               (3)
            
            
               Deoarece metodele de clasificare autorizate necesită o adaptare tehnică, Suedia a solicitat Comisiei să autorizeze înlocuirea formulei utilizate în metodele „Intra-scope (Optical Probe)”„Hennessy Grading Probe (HGP II)” și AutoFom, precum și să autorizeze două metode noi de clasificare a carcaselor de porc pe teritoriul său, și anume „Fat-O-Meat'er II (FOM II)” și „Hennessy Grading Probe 7 (HGP 7)”. În protocolul prevăzut la articolul 23 alineatul (4) din Regulamentul (CE) nr. 1249/2008, Suedia a prezentat o descriere detaliată a testului de disecție, indicând principiile pe care se bazează noua formulă, rezultatul testului său de disecție și ecuațiile folosite pentru estimarea procentajului de carne macră.
            
         
               (4)
            
            
               Din examinarea solicitării menționate a reieșit că sunt îndeplinite condițiile de autorizare a noii formule și a noilor metode. Prin urmare, formula și metodele de clasificare respective ar trebui să fie autorizate în Suedia.
            
         
               (5)
            
            
               Modificările aparatelor sau ale metodelor de clasificare ar trebui permise numai dacă sunt autorizate în mod explicit printr-o decizie de punere în aplicare a Comisiei.
            
         
               (6)
            
            
               Din motive de claritate și securitate juridică, ar trebui adoptată o nouă decizie. Prin urmare, Decizia 97/370/CE ar trebui abrogată.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTA DECIZIE:
   Articolul 1
   În conformitate cu secțiunea B.IV punctul 1 din anexa IV la Regulamentul (UE) nr. 1308/2013, în Suedia este autorizată utilizarea următoarelor metode de clasificare a carcaselor de porc:
   
               (a)
            
            
               aparatul „Intra-scope (Optical Probe)” și metodele de evaluare aferente, ale căror detalii sunt prezentate în partea I a anexei;
            
         
               (b)
            
            
               aparatul „Hennessy Grading Probe 2 (HGP 2)” și metodele de evaluare aferente, ale căror detalii sunt prezentate în partea II a anexei;
            
         
               (c)
            
            
               aparatul „AutoFom III” și metodele de evaluare aferente, ale căror detalii sunt prezentate în partea III a anexei;
            
         
               (d)
            
            
               aparatul „Fat-O-Meat'er II (FOM II)” și metodele de evaluare aferente, ale căror detalii sunt prezentate în partea IV a anexei;
            
         
               (e)
            
            
               aparatul „Hennessy Grading Probe 7 (HGP 7)” și metodele de evaluare aferente, ale căror detalii sunt prezentate în partea V a anexei.
            
         Articolul 2
   Modificările aparatelor sau ale metodelor de clasificare autorizate nu sunt permise decât dacă modificările respective sunt autorizate în mod explicit printr-o decizie de punere în aplicare a Comisiei.
   Articolul 3
   Decizia 97/370/CE se abrogă.
   Articolul 4
   Prezenta decizie se aplică începând cu 1 iulie 2014.
   Articolul 5
   Prezenta decizie se adresează Regatului Suediei.
   
      Adoptată la Bruxelles, 17 iulie 2014.
      
         
            Pentru Comisie
         
         Dacian CIOLOȘ
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      (2)  Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (JO L 337, 16.12.2008, p. 3).
   
      (3)  JO L 157, 14.6.1997, p. 19.
   
      ANEXĂ
      METODE DE CLASIFICARE A CARCASELOR DE PORC ÎN SUEDIA
      PARTEA I
      
         Intrascope (Optical Probe)
      
      
               
                  1.
               
               
                  Normele prevăzute în această parte a anexei se aplică pentru clasificarea carcaselor de porc cu ajutorul aparatului numit „Intrascope” (Optical Probe).
               
            
               
                  2.
               
               
                  Aparatul „Intrascope” trebuie să fie echipat cu o sondă de formă hexagonală cu o lățime maximă de 12 milimetri (și de 19 milimetri la nivelul lamei situate în vârful sondei), prevăzută cu o fereastră-vizor, cu o sursa de lumină și cu un tambur culisant.
               
            
               
                  3.
               
               
                  Conținutul de carne macră al carcasei se calculează cu ajutorul următoarei formule:
                  
                     
                  unde:
                  
                              SP_F1
                           
                           
                              :
                           
                           
                              grosimea stratului de grăsime dorsală, inclusiv șoriciul, în milimetri, măsurată la 8 cm de la linia mediană, imediat în spatele ultimei coaste.
                           
                        
            
               
                  4.
               
               
                  Formula este valabilă pentru carcasele cu o greutate cuprinsă între 50 și 120 kg.
               
            PARTEA II
      
         Hennessy Grading Probe 2 (HGP 2)
      
      
               
                  1.
               
               
                  Regulile prevăzute în prezenta parte se aplică la clasificarea carcaselor de porc cu ajutorul aparatului denumit „Hennessy Grading Probe 2” (HGP 2).
               
            
               
                  2.
               
               
                  Spectroscopia de reflexie a sondei Hennessy înregistrează profiluri ale măsurătorilor generate de înregistrarea, în fracțiuni de milimetri a distanțelor de penetrare, precum și a semnalelor luminoase difuzate înapoi.
               
            
               
                  3.
               
               
                  Se selectează lățimi de bandă optică specifice, pentru a oferi cele mai bune informații care pot fi obținute între și în interiorul diverselor țesuturi ale speciei analizate în mod obiectiv.
               
            
               
                  4.
               
               
                  Aparatul „Hennessy grading probe” trebuie să fie echipat cu o sondă cu diametrul de 5,95 mm, cu o lamă de 6,3 mm ieșită în afară, conținând o fotodiodă (LED Siemens de tip LYU 260-EO și fotodetector de tip 58 MR) și având o distanță de funcționare între 0 și 120 mm.
               
            
               
                  5.
               
               
                  Rezultatele măsurătorilor se convertesc în conținut estimat de carne macră cu ajutorul aparatului HGP2, precum și cu ajutorul unui computer conectat la acesta.
               
            
               
                  6.
               
               
                  Conținutul de carne macră al carcasei se calculează cu ajutorul următoarei formule:
                  
                     
                  unde:
                  
                              GP2_F1
                           
                           
                              :
                           
                           
                              grosimea stratului de grăsime dorsală, inclusiv șoriciul, în milimetri, măsurată la 8 cm de la linia mediană, imediat în spatele ultimei coaste;
                           
                        
                              GP2_F2
                           
                           
                              :
                           
                           
                              grosimea stratului de grăsime dorsală, inclusiv șoriciul, în milimetri, măsurată la 6 cm de la linia mediană, la 12 cm înspre cap în comparație cu F1;
                           
                        
                              GP2_M
                           
                           
                              :
                           
                           
                              grosimea mușchiului, în milimetri, măsurată în același timp și în același loc ca F2.
                           
                        
            
               
                  7.
               
               
                  Formula este valabilă pentru carcasele cu o greutate cuprinsă între 50 și 120 kg.
               
            PARTEA III
      
         AutoFom III
      
      
               
                  1.
               
               
                  Normele prevăzute în această parte a anexei se aplică pentru clasificarea carcaselor de porc cu ajutorul aparatului numit „AutoFom III”.
               
            
               
                  2.
               
               
                  AutoFom III se bazează pe tehnologia cu ultrasunete și prevede o scanare în 3D digitalizată a carcasei. Imaginea este generată de ultrasunete, cu ajutorul a 16 transductoare integrate într-o matriță de oțel inoxidabil.
               
            
               
                  3.
               
               
                  Conținutul de carne macră al unei carcase de porc în conformitate cu metoda de referință a Uniunii este estimat cu ajutorul unei formule bazate pe variabile online extrase din imaginea generată de ultrasunete. Din analiza imaginii se obțin peste 50 de variabile online. Analiza statistică reduce informațiile la două componente, fiecare dintre acestea fiind o combinație liniară a acelorași șase variabile online. Formula finală este exprimată de variabile online:
                  
                     
                  unde:
                  
                              R2P4
                           
                           
                              :
                           
                           
                              P2_selected_fat_mm. Măsurătoarea P2 a grăsimii în mm la poziția selectată;
                           
                        
                              R2P11
                           
                           
                              :
                           
                           
                              minpair_value. Vectorului de secțiune transversală i se aplică o mască filtrantă care selectează două regiuni aflate la 14 cm distanță una de cealaltă. Aceasta este valoarea minimă a rezultatului filtrului vectorului;
                           
                        
                              R2P12
                           
                           
                              :
                           
                           
                              P2_skew. Relația dintre valoarea P2 selectată și valoarea P2 neselectată. Punctul utilizat efectiv este puțin mai aproape de centru, pentru ca valoarea să fie mai tolerantă în cazul carcaselor foarte înclinate. Valoarea este întotdeauna mai mare decât 1,0 sau egală cu 1,0;
                           
                        
                              R2P15
                           
                           
                              :
                           
                           
                              minpair_value v2. O a doua versiune a valorii minpair;
                           
                        
                     Interfață carne/coastă
                  
                  
                              R3P5
                           
                           
                              :
                           
                           
                              max_meat_mm. Măsurătoarea stratului maxim de carne. Poziția maximă a coastelor minus poziția minimă a slăninii, valoarea fiind transformată în mm;
                           
                        
                     Interfață Fat 1 Inter-fat
                  
                  Stratul de grăsime 1 se măsoară la șuncă și la coastele 5- 6. Acestea sunt denumite puncte B.
                  
                              R4P3
                           
                           
                              :
                           
                           
                              fat1_p2_selected. Măsurătorile grăsimii 1 în punctul P2 selectat.
                           
                        
            
               
                  4.
               
               
                  Formula este valabilă pentru carcasele cu o greutate cuprinsă între 50 și 120 kg.
               
            PARTEA IV
      
         Fat-O-Meat'er II (FOM II)
      
      
               
                  1.
               
               
                  Regulile prevăzute în prezenta parte se aplică la clasificarea carcaselor de porc cu ajutorul aparatului denumit „Fat-O-Meat'er II” (FOM II).
               
            
               
                  2.
               
               
                  Aparatul este o versiune nouă a sistemului de măsurare „Fat-O-Meat'er”. FOM II este format dintr-o sondă optică dotată cu un cuțit, dintr-un dispozitiv de măsurare a grosimii având o distanță de operare cuprinsă între 0 și 125 mm și dintr-o consolă de colectare și analiză a datelor — Carometec Touch Panel i15 computer (Ingress Protection IP69K). Rezultatele măsurătorilor sunt convertite în conținut estimat de carne macră chiar de către aparatul FOM II.
               
            
               
                  3.
               
               
                  Conținutul de carne macră al carcasei se calculează cu ajutorul următoarei formule:
                  
                     
                  unde:
                  
                              FOM_F1
                           
                           
                              :
                           
                           
                              grosimea grăsimii dorsale în mm, măsurată la 8 cm de la linia mediană a carcasei, între a treia și a patra vertebră lombară, numărând de la ultima;
                           
                        
                              FOM_F2
                           
                           
                              :
                           
                           
                              grosimea grăsimii dorsale în mm, măsurată la 6 cm de la linia mediană a carcasei, între a treia și a patra coastă, numărând de la ultima;
                           
                        
                              FOM_M
                           
                           
                              :
                           
                           
                              grosimea mușchiului în mm, măsurată în același timp și în același loc ca F2.
                           
                        
            
               
                  4.
               
               
                  Formula este valabilă pentru carcasele cu o greutate cuprinsă între 50 și 120 kg.
               
            PARTEA V
      
         Hennessy Grading Probe 7 (HGP 7)
      
      
               
                  1.
               
               
                  Regulile prevăzute în prezenta parte se aplică la clasificarea carcaselor de porc cu ajutorul aparatului denumit „Hennessy Grading Probe 7” (HGP 7).
               
            
               
                  2.
               
               
                  Spectroscopia de reflexie a sondei Hennessy înregistrează profiluri ale măsurătorilor generate de înregistrarea, în fracțiuni de milimetri, a distanțelor de penetrare, precum și a semnalelor luminoase difuzate înapoi.
               
            
               
                  3.
               
               
                  Se selectează lățimi de bandă optică specifice, pentru a oferi cele mai bune informații care pot fi obținute între și în interiorul diverselor țesuturi ale speciei analizate în mod obiectiv.
               
            
               
                  4.
               
               
                  Aparatul „Hennessy Grading Probe” trebuie să fie echipat cu o sondă cu diametrul de 5,95 mm, cu o lamă de 6,3 mm ieșită în afară, conținând o fotodiodă (LED Siemens de tip LYU 260-EO și fotodetector de tip 58 MR) și având o distanță de funcționare între 0 și 120 mm.
               
            
               
                  5.
               
               
                  Rezultatele măsurătorilor se convertesc în conținut estimat de carne macră cu ajutorul aparatului HGP7, precum și cu ajutorul unui computer conectat la acesta.
               
            
               
                  6.
               
               
                  Evaluarea curbei de măsurare diferă ușor între HGP 2 și HGP 7.
               
            
               
                  7.
               
               
                  Conținutul de carne macră al carcasei se calculează cu ajutorul următoarei formule:
                  
                     
                  unde:
                  
                              GP7_F1
                           
                           
                              :
                           
                           
                              grosimea stratului de grăsime dorsală, inclusiv șoriciul, în milimetri, măsurată la 8 cm de la linia mediană, imediat în spatele ultimei coaste;
                           
                        
                              GP7_F2
                           
                           
                              :
                           
                           
                              grosimea stratului de grăsime dorsală, inclusiv șoriciul, în milimetri, măsurată la 6 cm de la linia mediană, la 12 cm înspre cap în comparație cu F1;
                           
                        
                              GP7_M
                           
                           
                              :
                           
                           
                              grosimea mușchiului, în milimetri, măsurată în același timp și în același loc ca F2.
                           
                        
            
               
                  8.
               
               
                  Formula este valabilă pentru carcasele cu o greutate cuprinsă între 50 și 120 kg.